Bag kunstnernavnet **CEVIL** står sanger, sangskriver og producer Cecilie Vahle. Cecilie har siden barnsben skrevet sange og tilbragt utallige timer i øvelokalet på loftet af forældrenes stald på Djursland, opslugt af musikkens mange facetter. Siden 2022 har Cecilie boet i København og arbejdet målrettet med sin musik i samarbejde med sin manager **Birk Storm** (PRISMA, Laura Ziani,Nicklas Sahlmfl.).  
  
Med sin kompromisløse popmusik, der har et snert af retro- og hyperpop, trækker CEVIL inspiration fra mange forskellige afkroge af musikkens verden. Fra St. Vincent til HAIM og Caroline Polachek kredser CEVILs inspirationskilder særligt om den antifabrikerede lyd, der oser af integritet: En integritet, der også tydeligt skinner igennem CEVILs eget katalog.  
  
I efteråret 2023 singledebuterede CEVIL med ”Don’t Speak” efterfulgt af en håndfuld alsidige singler – herunder ”20 BPM”, som havde premiere på **Soundvenue** og **P3**, og blev omtalt i **Politiken** med ordene; *”Dansk popmusik har altid brug for flere oddballs.* *Flere originaler, flere skøre kuler, flere uregerlige kanaljer, der tegner lidt uden for* *stregerne. Og når man har det sådan, er det svært ikke at falde ret pladask for Cevils nye* *single (…)”.*  
  
CEVIL har derudover prydet coveret på den officielle Spotifyplaylist ***Dansk Indie***af flere omgange, kunnet høres på **P6 BEAT** og **P4**, blevet [interviewet af NorthSide](https://www.instagram.com/reel/C6d89phMmcc/) om sit helt store ikon St. Vincent og spillet debutkoncert i **Byhaven** samme dag som norske **SKAAR.** Desuden blev CEVIL booket som opvarmning forselveste **St. Vincent** til HEARTLAND/at/NOMA.  
  
I foråret 2025 spillede CEVIL på **SPOT Festival**, hvor både **Soundvenue**, **P6 BEAT** og **P3** fremhævede koncerten som en af festivalens højdepunkter. Siden har Soundvenue bl.a. kåret singlen ”OLIVER!” feat. Vilma Crow som en af **2025’s bedste sange** – og CEVIL har modtaget to nomineret til **Danish Alternative Music Awards.**  
I 2026 vender CEVIL tilbage med endnu mere ny musik.

**UDPLUK AF PRESSEUDTALELSER:**

*”Den lidt skæve klaverlyd på ’20 BPM’ skyldes, at CEVIL benyttede et ødelagt klaver, som hendes producer Birk Storm (Prisma, Laura Ziani) havde liggende. Det skaber en dejligt idiosynkratisk lyd til denne sang, der netop besynger et safe space, hvor man skal have mulighed for at skeje lidt ud.” –* **Kjartan F. Stolberg,** **Soundvenue** *”Dansk popmusik har altid brug for flere oddballs. Flere originaler, flere skøre kuler, flere uregerlige kanaljer, der tegner lidt uden for stregerne. Og når man har det sådan, er det svært ikke at falde ret pladask for Cevils nye single (…)”. –* **Pernille Jensen, Politiken** *”Navnet er dansk, men lyden har international klang (…) Med listig vocoder, stille strenge og en stenstikker vokal taler Cevils lyd nemlig direkte ind i tidsånden og cementerer hendesom en kunstner, vi næsten ikke kan vente med at høre endnu mere fra.” –* **GAFFA****redaktionen** *”CEVIL er klar til os med en sang, der hedder ”20 BPM”, som jeg har glædet mig til at spille. Det er en sang, som har sådan et sådan lidt retro udtryk, lidt kantet og lidt beskidt – og det er vildt, vildt fedt, hvis du spørger mig.” –* **Michael Bernhard,****DR P3***”(…) Og så mestrede hun det, som mange af rockmusikkens allerdygtigste guitarister har svært ved: at dosere sine guitarevner sparsomt og velovervejet. Lige så imponerende som hendes guitarspil var, spillede hun altid kun i sangens tjeneste” –* **Rasmus Weirup, Soundvenue (SPOT Festival)****CEVIL INSTAGRAM:**  
[@cevilcevilcevil](https://www.instagram.com/cevilcevilcevil/)

**CEVIL TIKTOK**  
[@cevilcevilcevil](https://www.tiktok.com/@cevilcevilcevil)